Source: https://politeia.org.ro/stiri-revista-presei/revista-presei-10-februarie/63377/
Timestamp: 2020-08-12 14:55:17+00:00

Document:
Revista Presei – 10 februarie. “România în UE: codaşi la număr de studenţi, fruntaşi la impostură academică” | PoliteiaWorld
Home » Stiri / Revista Presei	» Revista Presei – 10 februarie. “România în UE: codaşi la număr de studenţi, fruntaşi la impostură academică”
Revista Presei – 10 februarie. “România în UE: codaşi la număr de studenţi, fruntaşi la impostură academică”
10/02/2020 Autor desy.demeter Categorii: Stiri / Revista Presei
Buna dimineata intr-o zi de luni, 10 februarie! Vremea 10 – 17 februarie 2020 Valorile termice vor fi mai ridicate decât cele specifice pentru această perioadă, la nivelul întregii țări, dar mai ales în regiunile nord-estice și în sud-vestul extrem al țării. Regimul pluviometric va fi excedentar în regiunile intracarpatice, dar mai ales în zona Carpaților Occidentali și în nordul extrem al țării. În rest, cantitățile de precipitații vor fi în general apropiate de cele normale ale perioadei, ușor deficitare, local, în regiunile estice și sud-estice. Bucuresti, luni: +4/ -1 gr.C., innorat partial. Cerul va fi mai mult senin, iar vântul va sufla slab până la moderat. Mai ales dimineața și noaptea va fi ghețuș.
O grupare civica cere CSM sa-l avizeze negativ pe Licu, propus pentru functia de prim-adjunct al procurorului general – Iata motivele Grupul civic Reset din Iasi cere Sectiei de procurori din CS sa avizeze negativ propunerea de numire a procurorului Bogdan Licu pentru postul de prim-adjunct al procurorului general al Romaniei. Solicitarea a fost facuta in contextul in care propunerile ministrului Justitiei, Catalin Predoiu, pentru numirea mai multor sefi in marile parchete, au fost inainte Sectiei pentru procurori din CSM. Avizul acestui organism este unul consultativ, ultimul cuvant in procedura de numire il are presedintele Romaniei…..Care sunt motivele Reset Iasi a explicat membrilor CSM care sunt motivele pentru avizarea negativa a lui Bogdan Licu: scandalul legat de acuzatiile de plagiat in cazul lucrarii de doctorat, notele din liceu din facultate, cazurile Sorinei, fata adoptata din Baia de Arama si cazulc rimelor de la Caracal. “- Bogdan Licu este implicat intr-un caz de#plagiatprivind lucrarea sa de doctorat, a carui ancheta a blocat-o prin diferite tertipuri, iar dupa aparitia scandalului a cerut retragerea titlului de doctor si a recunoscut ca nu a fost suficient pregatit. De asemenea, dl Licu este acuzat ca a plagiat un articol publicat intr-o carte si a plagiat si in proiectul managerial cu care a candidat la functia de prim-adjunct al Procurorului General in 2013, conform investigatiilor jurnalistei Emilia Sercan. – Daca nu era de ajuns, sau poate in stransa legatura cu cele de mai sus, dlui Licu pare sa nu-i fi placut prea mult scoala: a obtinut nota 5 la examenul de licenta la Drept penal si nota 6 la Drept civil, iar la examenul de Bacalaureat a obtinut nota 5 la Limba romana. – In cazul adoptiei Sorinei, dupa o indelunga controversa cu autoritatile romane, dl Licu a intervenit ca fata sa nu plece din Romania, insa instanta i-a respins solicitarea. Integral: http://www.ziare.com
Istoria unui eșec de proporții / Hidroelectrica admite că NU a recuperat niciun leu din miliardul de dolari încasat de băieții deștepți din energie, în frunte cu Bogdan Buzăianu / Cazul a fost anchetat 13 ani de DNA și DIICOT și clasat Compania de stat Hidrolectrica a admis într-un răspuns pentru G4media.ro că nu a recuperat nimic din cele 4 miliarde de lei încasate de băieții deștepți din energie, printre care Bogdan Buzăianu, în urma contractelor încheiate de aceștia cu Hidroelectrica și anchetate de DIICOT și DNA. DNA a clasat marele dosar Hidroelectrica în iulie 2018 după o anchetă de 13 ani. În martie 2019, DNA a răspuns unei solicitări a G4media.ro și a precizat: ”Procurorii anticorupție au mai dispus (pe 30 iulie 2018 – n.r.) menținerea măsurilor asigurătorii dispuse în cauză, cu precizarea că acestea vor înceta de drept dacă persoana vătămată SC Hidroelectrica SA nu introduce acțiune în fața instanței civile, în termen de 30 de zile de la comunicarea soluției”. Prin urmare, G4media.ro a solicitat Hidroelectrica să comunice dacă a introdus acțiune în instanța civilă în termen de 30 de zile de la comunicarea în vara lui 2018 a soluției de clasare dispuse de DNA. Compania de stat a precizat, în ianuarie 2020, că a introdus mai multe acțiuni în instanța civilă împotriva băieților deștepți din energie, printre care și compania lui Bogdan Buzăianu, însă au fost respinse. ”Nu au fost obținute titluri executorii deoarece dosarele soluționate până în acest moment au fost respinse”. Magnatul Bogdan Buzăianu a fost principalul beneficiar al contractelor considerate păguboase pentru Hidroelectrica. Numai compania reprezentată de el, Energy Holding, a avut un contract de 1 miliard de dolari cu compania de stat. Valoarea reprezenta 1 la sută din PIB-ul României din 2004, atunci când a fost încheiat contractul. Ministrul Industriilor în Guvernul Năstase era Dan Ioan Popescu, naşul de cununie al lui Buzăianu….. noiembrie 2018: Potrivit unei investigaţii a Centrului de Investigaţii Media (CIM), statul român a recuperat doar 440.000 de euro din prejudiciul de 100.000.000 de euro din primul dosar Hidroelectrica, trimis în instanţă în 2012 şi finalizat în 2016. Fiscul nu a recuperat nici măcar cheltuielile statului cu instrumentarea dosarului. Numai expertiza, care a stabilit prejudiciul uriaş, a costat 800.000 de euro. Între timp, foştii directori trimişi după gratii timp de 7 ani, cum este cazul lui Eugen Pena, au fost eliberaţi condiţionat, potrivit investigaţiei CIM. martie 2019: DNA a răspuns unei solicitări a G4media.ro și a comunicat că, în iulie 2018, a clasat marele dosar Hidroelectrica. Vezi mai jos răspunul DNA. Integral: https://www.g4media.ro
Ultima decizie a CCR îngroapă definitiv dosarele cu probe obținute cu ajutorul SRI. Urmează un tsunami de achitări Ultima veste bună primită de cei care sunt acuzați de diverse infracțiuni- de la corupție la crimă- a venit de la decizia Curții Constituționale de săptămâna aceasta prin care sunt eliminate complet din dosarele în curs de judecată interceptările efectuate cu tehnica SRI în baza unui mandat de siguranță națională (MSN) emis de Înalta Curte. Acestea nu vor mai putea fi folosite ca probe, motiv pentru care multe dosare, inclusiv de crimă, viol, mită sau trafic de influență, vor fi aruncate în aer. Excepția de neconstituționalitate a fost ridicată în dosarul fostului președinte PSD al Camerei Deputaților, Valeriu Zgonea, care a fost condamnat, luni, în primă instanță, la 3 ani de închisoare cu executare pentru trafic de influenţă. CCR a decis, deci, că dispoziţiile art.139 alin.(3) din Codul de procedură penală sunt constituţionale „în măsura în care nu privesc înregistrările rezultate ca urmare a efectuării activităţilor specifice culegerii de informaţii care presupun restrângerea exerciţiului unor drepturi sau libertăţi fundamentale ale omului desfăşurate cu respectarea prevederilor legale, autorizate potrivit Legii nr.51/1991”. Consecința acestei noi decizii a Curții Constituționale este că interceptările SRI nu vor mai putea fi deloc folosite ca probe în dosarele penale, au spus magistrații consultați de Europa Liberă. ”Serviciul de Informații va putea doar să comunice organelor penale ce a descoperit în timpul unei urmăriri pe mandat de siguranță națională, iar procurorii vor începe propria anchetă, dar fără să ia în considerare probele obținute de SRI. Iar asta e ca și cum l-ai pune pe infractor să repete la telefon ceea ce a spus o dată”, susține sursa citată. Astfel de probe vor fi eliminate nu doar din dosarele de corupție, ci și din cele de drept comun, crimă sau crimă organizată, trafic de droguri, cybercrime, infracționalitate economică. ”Va urma un tsunami de achitări”, atrage atenția magistratul care a dorit să-și păstreze anonimatul…. Decizia Curții Constiuționale referitoare la interceptările efectuate de SRI este doar una dintr-un șir mai lung de decizii similare, care deja au pus între paranteze multe dosare prin anularea probelor. Punctul de pornire a fost în martie 2016, atunci când CCR a scos serviciile secrete din activitatea de urmărire penală. În 2018 a fost o altă decizie CCR care a spus că probele obținute cu tehnica SRI trebuie excluse fizic din dosare. Polemica de la vremea respectivă s-a axat pe faptul că, la momentul culegerii, probele fuseseră obținute în mod legal. A urmat, în martie 2019, motivarea unei decizii a Curtii Constitutionale în cazul protocoalelor de colaborare cu SRI din perioada 2009- 2016, care au fost declarate ilegale. Integral: https://romania.europalibera.org
Dincolo de chestiunea constituţională ….Preşedintele nu poate dizolva Parlamentul decît dacă în termen de două luni şi după ce a încercat de cel puţin două ori, Premierul propus şi guvernul său nu primesc în Parlament votul de învestitură, adică nu este capabil, politic, să mobilizeze o majoritate în favoa-rea sa. Aici, avem două situaţii radical deosebite. Premierul demisionar, Orban în cazul de faţă, a pierdut pentru un motiv sau altul majoritatea de sprijin din Parlament, dar, după moţiunea de cenzură, este capabil să o refacă. În acest caz, la consultările iniţiate de Preşedinte poate prezenta garanţiile necesare repunerii sale în postura de “premier-postulant”, adică persoană desemnată să formeze un guvern nou şi să ceară Parlamentului votul de învestitură pentru el şi programul său de guvernare. Preşedintele îl desemnează, guvernul Orban II primeşte învestitura şi… nu mai este nevoie de alegeri anticipate. Problema cu soluţia aceas-ta, a majorităţilor instabile, este că după alte două sau trei luni putem reveni acolo de unde am plecat… guvernul cade pe o moţiune de cenzură… etc… etc.. A doua situaţie este cea în care, după moţiunea de cenzură, se evidenţiază o nouă majoritate parlamentară, suficient de coerentă politic şi de stabilă, astfel încît să prezinte Preşedintelui garanţiile necesare func-ţionării pentru investirea unui nou guvern, de altă culoare şi componenţă politică decît cel demis. În această situaţie, partidele noii majorităţi fac Preşedintelui o propunere de premier, care poate fi sau poate să nu fie acceptată de Preşedinte. Ce poate şi ce trebuie să facă Preşedintele? În ambele cazuri, Preşedintele ar trebui să desemneze premierul din partea formaţiunii (formaţiunilor) care pot asigura o nouă majoritate de învestitură. Desigur, la consultări, Preşedintele are libertatea să discute cu partidele care pot asigura noua majoritate nu doar o singură propunere de premier, ci mai multe, iar, apoi, să aleagă. Ceea ce nu este în spiritul şi logica constituţională este ca Preşedintele să desemneze un candidat pentru funcţia de premier din partea unei (unor) formaţiuni care nu pot prezenta nici un fel de garanţii pentru asigurarea majorităţii necesare învestiturii; convers, să ignore propunerea de premier făcută de partidele care au şi pot asigura o asemenea majoritate. În situaţia în care ne aflăm, acum, practic nici una dintre formaţiunile parlamentare nu poate prezenta garanţii pentru fucţionarea unei majorităţi parlamentare stabile, nici măcar pentru votul de învestitură necesar unui nou guvern. Şi, atunci? Ce trebuie să facă Preşedintele? Oricît ar părea de ciudat şi este, Constituţia României rămîne mută în această problemă, deşi soluţia logică strigă din toţi rărunchii, doar doar o vedea-o cineva. Parlamentul nu mai poate oferi o majoritate de guvernare stabilă, deci trebuie mers la vot. Să decidă alegătorii majoritatea parlamentară a viitoarei legislaturi. În Spania, Italia sau Israel, această buclă a fost derulată şi de trei ori într-un an!!!….. Preşedintele poate spune, chiar şi cu buna credinţă cu care nu mulţi îl mai creditează, că nu are de unde să ştie ce fel de majoritate poate sau nu poate funcţiona în actuala formulă parlamentară. De aceea, alegerea şi desemnarea unui candidat de premier pentru formarea unui nou guvern îi aparţine, neîngrădită de “ofertele” partidelor parlamentare. Sic volo, sic jubeo!!! Textul Constituţiei, însă, nu desenează nicăieri funcţia prezidenţială ca pe o entitate de sine stătător decidentă. Absolut toate funcţiile sale sunt corelate şi legate de relaţii uneori foarte precis stabilite cu Parlamentul şi Executivul. Prin omisiunile masive privind procedurile pentru alegeri anticipate, Constituţia noastră lasă însă loc exercitării funcţiei prezidenţiale într-o notă discordantă cu ansamblul. Integral: https://www.bursa.ro
Pensii speciale de 10 milioane de euro pe an pentru 768 de foşti parlamentari Un număr de 768 de foşti senatori şi deputaţi beneficiază de pensii speciale în valoare de peste 10 milioane de euro pe an, se arată în răspunsurile furnizate de Parlament la solicitările G4media.ro. Pensia medie a unui parlamentar este de 5.843 de lei pe lună. De menţionat că un fost parlamentar primeşte o pensie specială de minimum 2.000 de lei pe lună pentru patru ani de mandat, în vreme ce un român de rând primeşte, în medie, 1.373 de lei pe lună după 35 de ani de muncă. Potrivit informaţiilor furnizate de Camera Deputaţilor la solicitare G4Media, 542 de foşti deputaţi iau pensii speciale cuprinse între 2.037 de lei şi 12.168 de lei. Practic, Camera Deputaţilor cheltuieşte lunar 2.768.947 de lei cu pensiile speciale. Lor li se adaugă 227 de foşti senatori care primesc pensii speciale. Cea mai mică pensie, plătită pentru un mandat incomplet de doar 28 de luni, este în cuantum de 2.883 de lei pe lună. Integral: https://adevarul.ro
Fost şef ANAF: Cîţu e un Vadim al Finanţelor. Promovează orice maimuţă profesională cu recomandare de la partid …..„6 explicaţii pentru talibanii liberali care nu înţeleg de ce îl critic pe Florin Cîţu. Vom trece peste declaraţiile lui hazardate, demne de un Vadim al finanţelor, şi inventariem câteva fapte”, scrie fostul şef al Fiscului. Potrivit lui Diaconu, ministrul Finanţelor, Florin Cîţu, „a ales/acceptat o echipă de conducere a MFP de tot râsul (până şi presa reformistă, anti-PSD l-a taxat pentru asta)”. „Tot soiul de dubioşi fără know how în domeniile pe care le coordonează au ajuns secretari de stat, secretari generali, directori, consilieri, şefi prin Antifraudă şi Vamă etc. Menţine tandemul Mişa-Călugăreanu la conducerea ANAF, o emanaţie a unei caracatiţe transpartinice, vinovaţi nemijlocit de scăderea dramatică a capacităţii administrative a ANAF”, susţine Diaconu. Pe de altă parte, acesta îl acuză pe Florin Cîţu că „promovează în teritoriu pe funcţii de conducere orice maimuţă profesională cu recomandare de la partid. Ori partidul are chiar la vârful său combinatori ai intereselor din zona fraudei şi a evaziunii fiscale”. „Este pe cale să distrugă complet Antifrauda, promovând o OUG pe care nici PSD-ul nu a îndrăznit să o susţină. În mintea lui şi a sfătuitorilor de taină e o cumplită ceaţă în a înţelege ce înseamnă presiunea pe conformare voluntară prin controale operative, controale post-factum, servicii oferite contribuabililor, etc”, mai notează fostul şef al ANAF, sugerând că „mult clamata reorganizare a MFP/ANAF este o fâsâială cu noi direcţii suprapuse peste cele deja existente, fără redistribuiri/reduceri de funcţii sau de posturi existente (sunt mii de tăietori de frunze la caini), un haloimis de proiect de H.G. moştenit de la Orlando”. „Sistemul îl percepe ca pe un habarnist, fără autoritate profesională, şi astfel zburdă în voie toţi învârtiţii, legea şi ordinea devenind opţionale în sistemul finanţelor publice. Să ne înţelegem, şcolit bine şi la timp, cu experienţă în sistemul bancar, Cîţu are o înţelegere adecvată, de sorginte liberală, a mecanismelor macroeconomice. De aceea, cu toate exagerările de limbaj, a făcut o radiografie ok a dezastrului moştenit la Ministerul Finanţelor de la prăduitorii psd-işti. Însă…macroeconomia este una, iar atunci când administrezi un buget găurit, aflat la limita imploziei sub presiunea cheltuielilor publice cu salariile şi pensiile, ai nevoie de un om determinat şi priceput în ajustarea urgentă a cheltuielilor concomitent cu creşterea colectării veniturilor bugetare. Doar că pe el nu-l vedem decât făcând cu omniscienţă declaraţii publice aproape infantile despre deficit, împrumuturi, TVA, informatizare ANAF, vama, etc. Şi asta pentru că nu cunoaşte sistemul finanţelor publice şi al administrării fiscale. Cu excepţia poate a domeniului datoriei publice, omul nostru este pur şi simplu o CATASTROFĂ în exerciţiul administrării finanţelor. Un adevărat pericol public. Integral: https://adevarul.ro
Theodor Stolojan spune care ar trebui să fie prioritatea numărul 1 a României ….„Prioritatea numărul 1 care ar trebui prevăzută în acest program de investiții publice, 2021-2027, este infrastructura, fie că discutăm de infrastructura de transporturi, din sănătate, din educație sau de la nivelul comunităților locale: reciclare de deșeuri, apă potabilă”, a completat el. Fostul premier a vorbit mai departe de infrastructura de transporturi: „Deja e vizibil acest obstacol pentru România!” El a adăugat că România n-a avut resurse în anii 90 pentru dezvoltarea infrastructurii, de aceea s-a luat decizia de a face câteva drumuri expres: „N-am avut intuiția, nici sfaturile, să fi făcut desenul autostrăzilor, pe care îl aveam să fie blocat restituirea terenurilor pe traseele de autostradă. Acest lucru a creat complicații ulterior. Orice lucrare necesită să treci în propritatea statului, apoi am pierdut capacitatea de a construi obiective complexe, sigur în alte condiții, de dictatură. Au plecat mulți constructori în afară, mulți ingineri.” Theodor Stolojan preferă să circule noaptea până la Predeal: „Altfel e dezastru” „E un coșmar! De aceea merg numai noaptea sau o iau pe Săcele. E un drum ocolit, e mai lung, dar nu ai nebunia aia de stat în trafic. De regulă noaptea circul, pentru că altfel e dezastru. Acum nu mai e vorba numai de vineri sau sâmbătă sau duminică, acum în orice zi în care te duci e o circulație foarte înghesuită acolo. S-a înmulțit foarte mult numărul de mașini. Nu e vorba numai de mașini mici, e vorba de faptul că o bună parte din importul și exportul țării se face cu TIR-uri, cu camioane foarte mari, pentru care noi nu suntem pregătiți”, a subliniat fostul premier Theodor Stolojan spune că Sibiu-Pitești este „fără discuție ruta de care România are nevoie pentru tot ce înseamnă exportul românesc. Comarnic-Brașov, sigur, e și ea o prioritate, pentru traseul acesta, și poate fi făcută. La noi se discută foarte mult că e zonă de munți. Păi italienii au făcut autostrăzi prin munți. În Tadjikistan dacă te duci treci prin n tuneluri, nu au autostrăzi, dar au șosele, au străbătut munții.” Integral: https://www.digi24.ro
Jumatate dintre tinerii romani vor sa plece din tara. Ne-am putea uita la Portugalia si Spania pentru solutii Specialistii in migratie spun ca exodul tinerilor nu se va opri prea curand daca nu vor fi luate masuri. Aproximativ jumatate dintre tinerii cu varste cuprinse intre 16 si 34 de ani si-au facut deja planuri sa plece din Romania, explica sociologii.”Stim din sondajele realizate ca aproximativ jumatate dintre tinerii intre 16 si 34 de ani au planuri de plecare in strainatate, planuri structurate. (…) Procentul celor care au intentii, de pe bancile facultatii, de a pleca in strainatate este foarte apropiat de 47% – 48% pe totalul tineret. Mai mult, intentiile acestea sunt mai bine structurate in cazul celor care sunt in faza de licenta, la cei de la master sau la doctorat, dat fiind faptul ca cei care au avut intentii sa plece, au plecat – procentul este mai mic”, a explicat Dumitru Sandu, sociolog, director Centrul de Studii pentru Migratie. Fenomenul de migratie a tinerilor romani nu este insa ireversibil. Tari europene care au trecut prin acelasi proces au reusit sa se redreseze cu ajutorul investitiilor europene pentru dezvoltare sustenabila. “Atitudinea publica actuala din Romania este: migratia este o fatalitate. Nu este o fatalitate, se pot face lucruri. Pur si simplu, punctez exemple de solutii care pot duce in directia pe care am semnalat-o anterior. Unu – si astea nu le iau din opinii personale, le iau din experienta istorica europeana. Situatia noastra a avut-o Portugalia, a avut-o Spania. Ce au facut cu ani inainte? Au stiut sa foloseasca fondurile europene. Acolo se ocupa forta de munca, acolo sunt o groaza de oportunitati”, mai explica specialistul. ….Un nou studiu Eurostat arata ca Romania este pe primul loc la nivel european ca numar de tineri care locuiesc in afara tarii. Aproximativ 600.000 de copii cu varste cuprinse intre 0 si 19 ani au plecat din Romania. Integral: http://www.ziare.com
România în UE: codaşi la număr de studenţi, fruntaşi la impostură academică ….Concret, la nivelul întregii UE, aproximativ 40% dintre locuitorii cu vârste între 30 şi 34 de ani aveau în 2017 un nivel terţiar de educaţie, adică au absolvit cursuri ţinute de universităţi, universităţi tehnice, institute de tehnologie şi alte instituţii care acordă diplome academice sau certificate de competenţă profesională superioară. Cel mai mare procent se înregistra în Lituania (58%), Cipru (56%) şi Irlanda (55%), iar cel mai scăzut în România (26%), Italia (27%) şi Croaţia (29%). Mai grav este că numărul românilor care au terminat studii superioare s-a micşorat de la an la an, după cum arată datele Eurostat. În 2015 erau 133.478, în 2016 ajunseseră la 121.788, iar în 2017 coboraseră la 121.250. „Avem de-a face cu o slabă coerenţă între oferta universitară şi piaţa actuală a muncii. Concret, ceea ce fac studenţii în facultate şi ceea ce se cere pe piaţa de muncă nu sunt acelaşi lucru….. În plus, conform cifrelor oficiale, mulţi studenţi abandonează facultatea, după un an sau doi de studiu. Fenomenul se înregistrază la toate universităţile din ţară, inclusiv la cele de elită, iar rata de abandon este una importantă, de aproximativ 40 la sută, conform cifrelor avansate de Alianţa Naţională a Organizaţiilor Studenţeşti din România (ANOSR). „Abandonul universitar are cauze financiare, în primă instanţă, urmat îndeaproape de alegerea greşită a specializării sau a facultăţii. Astfel, 40% din studenţi abandonează în primul an de studiu, iar 41% dintre studenţii care abandonează consideră că acest lucru este cauzat de alegerea greşită a specializării”, explicau, cu ceva timp în urmă, reprezentanţii studenţilor într-un studiu….. Marian Staş susţine că abandonul universitar se produce, în primul rând, ca o urmare a slabului randament al sistemului preuniversitar. „Când termină liceul, o mare parte a tinerilor sunt slab pregătiţi. Concret, conform unor studii ale Băncii Mondiale, sistemul preuniversitar din România este destul de slab. Are un randament de 60 la sută. Asta înseamnă că în 12 ani de şcoală un elev român învaţă cât se studiază în alte ţări în numai 8. De aici şi slaba pregătire a multor absolvenţi de liceu. Ajung în universităţi şi atunci realizează cât de slab pregătiţi sunt şi renunţă….. Datele Eurostat mai arată că, în anul 2017, dintre absolvenţii de studii superioare din România, 33.550 s-au specializat în Afaceri, Administraţie sau Drept (aproape 27,7%). Ingineria, Industria Prelucrătoare şi Construcţiile au fost mai puţin atractive şi au fost alese de 22.106 de conaţionali (18,2%), în timp ce 14.067 au absolvit Medicina sau Farmacia (11,6%). Apoi, Artele Umaniste au fost alese de 10.973 de români în 2017, iar Ştiinţele Sociale şi Jurnalismul au fost preferate de 10.474 (în jur de 9%). Integral: https://adevarul.ro
Studiu. Cea mai mare plăcere a bucureştenilor e să vandalizeze trotinete Lime Lipsa de evenimente culturale, precum și comediile infecte din teatrele Capitalei îi determină pe bucureșteni să se distreze și ei cum pot. Cei mai mulți aleg să vandalizeze trotinete Lime, pentru că sunt la îndemână, fiind lăsate peste tot, aiurea, fenomenul fiind numit Lime Disease. De când au apărut trotinetele Lime nivelul lacului din Parcul Tineretului a crescut cu 5 cm, pentru că mulți le aruncă acolo după ce le găsesc prin intersecții. ”Nici nu știu care blochează căile de acces mai rău, trotinetele Lime sau femeile care se opresc să bârfească”, spune Decebal Popescu…..”Cred că dacă n-ar fi trotinetele Lime foarte mulți bucureșteni ar fi pe antidepresive sau chiar internați la psihiatrie. Dar așa, mai distrugi o trotinetă, te mai răcorești un pic. Nici nu-ți trebuie aplicație ca să le folosești. Sunt poate cel mai util serviciu din Capitală”, explică pshihologul Decebal Popescu. Integral: https://www.timesnewroman.ro
26 Raspunsuri la Revista Presei – 10 februarie. “România în UE: codaşi la număr de studenţi, fruntaşi la impostură academică”
Observator10/02/2020 at 09:54
Nici mie, cu toată lipsa de competență economică, nu mi s-a părut vreodată o „lumină” respectivul Florin Cîțu. Știu însă că dacă proiectul pe care îl susține – informatizarea completă a ANAF – va deveni vreodată operațional, toată masa de „combinatori” care colcăie transpartinic peste tot se va trezi în postura din basmul „Hainele Împăratului”!
Am avut ocazia pe la sfârșitul anilor ’90 să stau de vorbă cu un diplomat american care venise la post în România. Mi-a spus că fusese procuror fiscal înainte de a intra în diplomație. Și cum era activitatea asta? l-am întrebat. Răspunsul m-a marcat atunci și, de vreme ce mi-l amintesc, mă marchează și acum…
„Stau în fața unui calculator și urmăresc spike-urile [vârfurile din graficele postate] tranzacțiilor bursiere. Evident că avem niște „ponturi” și – dacă apare ceva suspect – adâncim căutarea. Afli atâtea de pe calculator!” Și omul mi-a dat niște exemple de succese pe care le avusese ca să înțeleg mai bine mecanismul. De-atunci și până azi visez la… informatizarea Finanțelor!!
Repet, Cîțu poate fi un bou absolut, dar acest proiect trezește fiori în tot așa-zisul establishment din societatea românească. Inclusiv în masa procurorilor „mânjiți” cărora li se va livra muniția. Chiar fără celebrele interceptări via SRI!. Fiindcă urmărirea drumului banilor se poate face și altfel…
mona10/02/2020 at 10:56
Asa este. Daca se doreste acest lucru cu adevarat. Si nu numai americanii stiu cum se face curatenie, ajunge sa ne uitam la germani sau la suedezi. Cu manusi, delicat si cu voie buna.
stefan6010/02/2020 at 11:04
– Informatizarea ANAF a fost si motiv pentru cerut bani la Banca Mondiala sau BERD. ( nu mai tin bine minte de la care au primit imprumuturi care la un moment dar au fost sistate. Ca tocau banii si atit. )
Realitatea e ca nu se dorea informatizarea. Marii evazori au legaturi beton in politica. Vezi si sumedenia de cazuri in care ANAF nu a recuperat nimic. Cu legea si sentinta definitiva in mana .
– Anularea inregistrarilor SRI e o chestie mai profunda , mai inconfesabil de analizat. Deoarece :
1- SRI ( ca mama securitate ) a avut o gramada de ani exclusiva interceptarilor . Era unica prin lege dar si prin finantare care a fost autorizata- dotata cu tehnica de interceptare.
2- niciodata anterior ” epocii Dragnea” acest CCR nu a contestat acest abuz de pozitie dominanta. Deoarece SRI era unealta politicii bazate pe dosare , santaj.
3- Chiar Base declara public ca dorea procurori la SRI. Sa reinvie mareata securitate care asculta , aresta, ancheta pe oricine? La ordin sau din propriu interes? Mare democrat , sarlatan.
4- In oricare tara normala , servicile fac interceptari. Dar nu au exclusiva acestora ca in RO. Care exclusiva a functionat ani buni cu buna pace a parlamentului , CCR , presidentie.
Deci CCR a declarat inconstitutional ce ei insasi au aprobat si tolerat vreo 20 si mai bine de ani.
Ce bine e sa fi sluga. In Romania esti recompensat , promovat , decorat , protejat.
Mai lipseste anularea tuturor condamnelor bazate pe interceptari SRI.
Cu inevitabilul ordin de rejudecare a acestora.
Inconfesabil , traiasca prescriptia care a fist sivestevultima arma a borfasilor pentruca ramane puternici si / sau pe functii , patrioti de carton si cu averea din salariul bugetar. 🙂
intangibila.
De 30 de ani ne invartim in cerc facind reforme doar de fatada , de luat ochii altora si promovat nulitati profesionale , pur carieristi si atit.
stefan6010/02/2020 at 11:06
Ce inseamna sa scri cu ochelarii nevestei. 🙂
Mar10/02/2020 at 12:40
Asta explică multe ….de la ”pierdut” propuneri, până la avizări pe repede înainte, funcție de solicitant/partid la guvernare. – ”președintele Consiliului Legislativ, Dragoș Iliescu, a fost numit în funcție în urmă cu 19 ani, în 2001, de Parlamentul dominat de PSD-ul condus de Adrian Năstase, în urma alegerilor din 2000.”
https://www.g4media.ro/situatia-bizara-de-la-consiliul-legislativ-este-singura-institutie-din-tara-ai-carei-sefi-sunt-vesnici-nu-exista-o-durata-a-mandatului-si-nici-procedura-de-revocare-presedintele.html
Mar10/02/2020 at 12:58
Oare de ce a fugit??
https://www.comisarul.ro/articol/a-fugit-si-valcov!-oficial-s-ar-afla-la-roma-in-it_1067261.html
A A10/02/2020 at 13:09
Alaturi de valcov, am gasit-o si pe asta, cu partidul ala nou al lui roman gat-lipsa si cosea amantul-incurabil; amandoi legati de 2 coitze; mare bataie de joc a porcilor criminali a ajuns Romania.
https://www.comisarul.ro/articol/vladimir-tismaneanu-la-umbra-nucului-batran-doi-va_1065729.html?utm_source=projectagora&utm_medium=contentdiscovery
Intamplator10/02/2020 at 14:38
“…codași la număr de studenți ….”
Greu de spus daca e bine sau rău…..daca rămâneau “fabricile de diplome” eram campionii Europei …ok…educație tertiara dar cine sa o facă ?un ciordache cu doctorat vai de mama lui,un nicolice cu drept la fel ,cu tot felul de “cadre didactice” analfabete funcțional și/sau semidocti..cred ca daca li se ridica diplomele universitare in momentul de fata peste jumătate nu și vor mai aminti ce facultăți au absolvit
Mar10/02/2020 at 16:28
Vrea dar mai așteaptă? Oare ce urmărește PSD-ul printr-o astfel de strategie, eventual să mai piardă ceva procente.
https://www.hotnews.ro/stiri-politic-23654759-psd-vrea-alegeri-anticipate-psd-intentioneaza-blocheze-guvernul-orban-2-pana-sfarsitul-lunii.htm
Tzepelica10/02/2020 at 17:00
Inteligenta lui Ciolacu.
Ii zbarnie neuronul. 🙂
Tzepelica10/02/2020 at 17:04
Aseara l-am vazut pe Ciolacu la tv: “da, vrem anticipate, indiferent la ce data se vor tine!” 🙂 🙂
A A10/02/2020 at 17:24
Pentru mine este destul de clar CE NU VOR porcii criminali: alegeri in 2 tururi la locale.
De aceea vor bate campii, dar vor intarzia pe cat se poate impreuna cu criminalii de la cecere, in legatura cu alegerile in doua tururi.
In alte cuvinte asistam la o noua tentativa de prostire a celor multi (si prosti) marca pesede-cecere-penele.
Eugen Vasilescu10/02/2020 at 17:30
Ritual satanic la superbowl? nu cred ca e o intamplare, prea multe coincidente.
https://www.youtube.com/watch?v=TFIRaDK_w9M&feature=share
de vazut si revazut si reflectat inainte de a fi eliminat.
Intamplator10/02/2020 at 23:12
Buna seara….e o interpretare “ horoscopica”( teoria conspirației )…ar putea la fel de bine sa elaboreze despre “ rolul malefic” al revoluției americane ,ținând cont ca “părinții natiunii” au fost masoni….(mai multe detalii in recenta carte a lui n ferguson “ the square&the tower”)
Eugen Vasilescu11/02/2020 at 00:52
Sunt masoni si masoni – pasoptistii erau mai toti masoni dar erau mai mult romani decat masoni, garibaldi alt soi. dar nu e vorba numai de masoni, e vorba de o confluenta de oculti care acum
iese la iveala – poveste lunga.
Eugen Vasilescu11/02/2020 at 01:18
nu stiu daca ati vazut “eyes wide shut” ultimul film al lui kubrick – se pare ca a platit cu viata pt ca atunci lucrurile oculte erau obligatoriu sa ramana in umbra. acelasi gen de simbolistica. este o scena care daca se “play backwards” e o slujba ortodoxa. se pare ca si mozart a patit-o cu flautul fermecat.
https://illuminatisymbols.info/eyes-wide-shut/
Mar10/02/2020 at 18:06
O analiză corectă care merită citită. Corect, PSD-ul calcă pe propriile procente și orice dorință de boicot se va contoriza în minus procente. Să sperăm că vor perpetua în prostie și așa vor ajunge sub 15%. – ”Dacă nu acceptă anticipatele și va boicota organizarea lor, prelungind fiecare procedură în Parlament sau prin contestații la Curtea Constituțională, PSD riscă să plătească scump fuga de alegători și să ridice din nou valul de ură care a costat partidul procente bune de câte ori a reușit performanța să stârnească indignarea alegătorilor de drepta.”
https://www.g4media.ro/de-ce-s-a-rasucit-psd-pe-tema-anticipatelor-pericolul-ultrapopulismului.html
Intamplator10/02/2020 at 20:10
Încep sa mi pun întrebări despre dl Tapalaga ….din ce in ce mai des ma gândesc la “e ușor a scrie versuri/când nimic nu ai ce spune”….
este evident ca exista un “blat “psd/PNL ,e frica de nou veniți ….cât despre psd nu mi fac griji/din păcate va exista și va fi din ce in ce mai nociv….daca PNL va avea majoritate absoluta -ca psd in 2016- va fi dezastru …..nici psd nici PNL nu pot înțelege ca lumea e in schimbare…nu mai ajunge sa “spui” /nu mai ajunge “ sa te faci ca faci”….totul se schimba și din păcate in țara asta așa zișii “politicieni” nu pricep/și aici includ și usr /nu cred ca era momentul sa se “poziționeze doctrinar”….. singura instituție care își poate permite azi sa se “poziționeze doctrinar” e biserica ….restul e in bătaia vântului
Mar10/02/2020 at 21:13
PNL-ul deja se vede pe cai mari și în teritoriu s-au activat celule mixte – PNL/PDL migranți, cu combinațiile aferente. Toxicitatea celor două partide este teribilă, pentru că există colaborarea transpartinică -USL-ul teritorial.
Mar10/02/2020 at 18:18
Surpriză! – ”Avocatul Toni Neacșu, fost membru CSM, a demontat într-un comentariu pe Facebook atacarea la CCR de către șefii Parlamentului a desemnării lui Ludovic Orban pentru funcția de premier. Neacșu arată că, din moment ce Parlamentul va decide mâine continuarea procesului de validare a noului guvern prin audierea miniștrilor, nu există un blocaj instituțional, deci cererea către Curtea Constituțională este inadmisibilă.”
https://www.g4media.ro/avocatul-toni-neacsu-demonteaza-atacul-la-ccr-initiat-de-marcel-ciolacu-cererea-privind-solutionarea-unui-conflict-juridic-de-natura-constitutionala-la-ccr-este-inadmisibila-daca-nu-exista-un-blocaj.html
Paganel10/02/2020 at 19:12
Încerc o „decriptare”: ciuma roșie a trimis sesizarea la c(ne)cr, așa, „de formă”, că tot au apucat să zică asta… În fața propriei găști și a guguștiucilor ce o susțin, ciolacu a mai „marcat” o dată… Pe de altă parte, tot ei – prin neacșu – arată că nu pun „piedici” procesului democratic, numai „să vrea” și ăilalți = pnl-ul+sasul să nu „pună piedici”…
Și, deși nu pare, la prima vedere, episoadele blatului pnl-ciuma roșie, au mai continuat/continuă cu unul (cum „se ne facem că vom contra pnl”). Perdanții sunt tot USR-PLUS, care, și după cum (nu) se mișcă, par să devină „USR-MINUS”!…
Paganel10/02/2020 at 19:37
https://www.auto-bild.ro/headline/romania-harta-autostrazi-178040.html
Păstrați link-ul, harta…, că 10 ani trec repede și cred că-i putem „prinde”, ca să vedem cât din ce apare în link e minciună…
Intamplator10/02/2020 at 20:17
Buna seara….nu pot prelua un link…dar căutați harta autostrăzilor așa cum a fost făcută de IPTANA in 1967… e la fel ….tot zic “pacat ca lui Ceaușescu nu i a plăcut sa meargă pe șosele”/azi aveam autostrăzi mai bune ca in Spania
Scurt: nadlac-constanta=800 km
Giurgiu-Siret. = 600 km
Transilvania-Moldova =250 km
1650 km….atât trebuiau făcuți ,restul venea de la sine…..
Mar10/02/2020 at 22:40
https://www.g4media.ro/traian-basescu-atac-dur-la-pnl-si-orban-intre-pnl-si-psd-e-blat-e-usl-impartit-in-doua-tabere.html
Cetatean10/02/2020 at 22:44
Am citit sesizarea. Este ultra-slaba juridic.
Da, Neacsu are dreptate, NU rezulta CJNC-ul.
Insa problema e alta: CCR e sesizata, iar daca vrea, acum are temei procedural sa zica “nu trebuia pus Orban din nou”.
Daca era desemnat alt premier, sansele la CCR ale PSD erau zero. Insa cum e desemnat tot Orban, Dorneanu are bulevard sa zica ce vrea. In mod normal, CJNC-l ar fi inadmisibil. Insa la CCR orice e posibil cand vrea Dorneanu.
Mar10/02/2020 at 23:08
Bună C., mulțumesc pentru opinie!
« Revista Presei – 11 februarie. RADET-ul primariei vs. “economiile” lui Ceausescu
Revista Presei – 8 februarie. Cum sa aranjam alegeri primare ca sa nu fie Nicusor Dan candidat la primarie. »

References: CSM 
 CSM 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR